
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 41 

16 Μαρτίου 2016 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

27. Τροποποίηση του Π.δ. 365/2002 «Μέτρα προστασί¬ 
ας κατά της εισαγωγής από άλλο κράτος μέλος ή 
τρίτη χώρα στη Χώρα ή μέσω αυτής σε άλλο κρά¬ 
τος μέλος της Κοινότητας οργανισμών επιβλαβών 
για τα φυτά ή τα φυτικά προϊόντα και κατά της 
εξάπλωσής τους στο εσωτερικό της, σε συμμόρ¬ 
φωση προς την Οδηγία 2000/29/ΕΚ του Συμβουλί¬ 
ου και των Οδηγιών 92/90/ΕΟΚ, 93/50/ΕΟΚ, 93/51/ 
ΕΟΚ, 94/3/ΕΟΚ, 2001/32/ΕΚ, 2001/33/ΕΚ, 2002/28/ 


ΕΚ και 2002/29/ΕΚ της Επιτροπής» (Α' 307), όπως 
ισχύει, για την εφαρμογή του Κανονισμού (ΕΕ) 
αριθ. 652/2014 του Ευρωπαϊκού Κοινοβουλίου και 

του Συμβουλίου (ΕΕ Ι_ 189, 27.6.2014)». 1 

28. Καθιέρωση της 11ης Νοέμβριου ως δημοσίας εορ¬ 
τής τοπικής σημασίας για το Δήμο Άργους Ορε- 
στικού Νομού Καστοριάς. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 27 
Τροποποίηση του Π.δ. 365/2002 «Μέτρα προστασίας 
κατά της εισαγωγής από άλλο κράτος μέλος ή τρί¬ 
τη χώρα στη Χώρα ή μέσω αυτής σε άλλο κράτος 
μέλος της Κοινότητας οργανισμών επιβλαβών για τα 
φυτά ή τα φυτικά προϊόντα και κατά της εξάπλωσής 
τους στο εσωτερικό της, σε συμμόρφωση προς την 
Οδηγία 2000/29/ΕΚ του Συμβουλίου και των Οδηγιών 
92/90/ΕΟΚ, 93/50/ΕΟΚ, 93/51/ΕΟΚ, 94/3/ΕΟΚ, 2001/32/ 
ΕΚ, 2001/33/ΕΚ, 2002/28/ΕΚ και 2002/29/ΕΚ της Επι¬ 
τροπής» (Α' 307), όπως ισχύει, για την εφαρμογή του 
Κανονισμού (ΕΕ) αριθ. 652/2014 του Ευρωπαϊκού Κοι¬ 
νοβουλίου και του Συμβουλίου (ΕΕ ί_ 189, 27.6.2014)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 2147/1952 «Περί προλήψεως 
και καταστολής των ασθενειών και εχθρών των φυτών 
και περί οργανώσεως της φυτοπαθολογικής Υπηρεσίας» 


(Α' 155). 

β) Του άρθρου 1 παρ. 1,2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α'34), όπως η παρ. 1 έχει 
τροποποιηθεί με τη διάταξη του άρθρου 6 παρ. 1 του 
Ν. 1440/1984 «Συμμετοχή της Ελλάδος στο κεφάλαιο, 
στα αποθεματικά, και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (Α' 70) και του άρθρου 3 του 
Ν. 1338/1983, όπως αντικαταστάθηκε από το άρθρο 65 
του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τον Κανονισμό (ΕΕ) αριθ. 652/2014 του Ευρωπαϊκού 
Κοινοβουλίου και του Συμβουλίου, της 15ης Μαίου 2014, 
για τη θέσπιση διατάξεων σχετικά με τη διαχείριση 
των δαπανών που αφορούν, αφενός, τη διατροφική 
αλυσίδα, την υγεία των ζώων και την καλή μεταχείριση 
των ζώων και, αφετέρου, την υγεία των φυτών και το 
φυτικό αναπαραγωγικό υλικό, για την τροποποίηση 
των οδηγιών του Συμβουλίου 98/56/ΕΚ, 2000/29/ΕΚ και 
2008/90/ΕΚ, των κανονισμών του Ευρωπαϊκού Κοινο¬ 
βουλίου και του Συμβουλίου (ΕΚ) αριθ. 178/2002, (ΕΚ) 
αριθ. 882/2004 και (ΕΚ) αριθ. 396/2005, της οδηγίας 
2009/128/ΕΚ του Ευρωπαϊκού Κοινοβουλίου και του 
Συμβουλίου και του κανονισμού (ΕΚ) αριθ. 1107/2009 
του Ευρωπαϊκού Κοινοβουλίου και του Συμβουλίου και 
για την κατάργηση των αποφάσεων του Συμβουλίου 
66/399/ΕΟΚ, 76/894/ΕΟΚ και 2009/470/ΕΚ (ΕΕ Ι_ 189, 
27.6.2014, σ. 1). 

3. Το Π.δ. 70/2015 «Ανασύσταση των Υπουργείων Πολι¬ 
τισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
θρησκευμάτων, του Υπουργείου Οικονομίας, Υποδομών, 
Ναυτιλίας και Τουρισμού σε Υπουργείο Οικονομίας, Ανά¬ 
πτυξης και Τουρισμού και του Υπουργείου Παραγωγι¬ 
κής Ανασυγκρότησης, Περιβάλλοντος και Ενέργειας σε 

Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οι¬ 
κονομίας, Ανάπτυξης και Τουρισμού» (Α' 114). 

4. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

5. Την αριθμ. Υ26/6-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Μάρκο 
Μπόλαρη» (Β' 2144/6-10-2015). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

7. Τις αριθμ. 78/2015 και 1/2016 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Οικονομίας, Ανάπτυξης και Τουρισμού και 
του Αναπληρωτή Υπουργού Αγροτικής Ανάπτυξης και 
Τροφίμων, αποφασίζουμε: 

Άρθρο 1 

Τροποποίηση του Π.δ. 365/2002, όπως ισχύει 

Το Π.δ. 365/2002, όπως ισχύει, τροποποιείται ως εξής: 

1. Το στοιχείο γ' της υποπερίπτωσης ϋ) της περίπτω¬ 
σης ζ' της παραγράφου 1 του άρθρου 2 αντικαθίσταται 
ως εξής: 

«γ) Τα Τμήματα Αγροτικής Ανάπτυξης των Διευθύν¬ 
σεων Αποκεντρωμένων Υπηρεσιών του Υπουργείου 
Αγροτικής Ανάπτυξης και Τροφίμων». 

2. Σε εφαρμογή του άρθρου 47 του Κανονισμού (ΕΕ) 
αριθ. 652/2014: 

α) Στο άρθρο 15γ, η παρ. 5 καταργείται. 

β) Μετά το άρθρο 15ε προστίθεται το άρθρο 15στ 
ως εξής: 

«Άρθρο 15στ 

(άρθρο 15α της Οδηγίας 2000/29/ΕΚ) 

Κάθε φυσικό ή νομικό πρόσωπο στην αντίληψη του 
οποίου υποπίπτει η παρουσία επιβλαβούς οργανισμού 
που παρατίθεται στο παράρτημα I ή στο παράρτημα 
II ή επιβλαβούς οργανισμού που υπόκειται στις δια¬ 
τάξεις του άρθρου 16 παράγραφος 2 του παρόντος 
διατάγματος ή του άρθρου 16 παράγραφος 3 της 
Οδηγίας 2000/29/ΕΚ, ή έχει βάσιμο λόγο να υποπτεύ¬ 
εται τέτοια παρουσία, ενημερώνει γραπτώς την αρμό¬ 
δια κατά περίπτωση αρχή της υποπερ. ϋ της περ. ζ' 
της παρ. 1 του άρθρου 2 του παρόντος διατάγματος, 
εντός δέκα (10) ημερολογιακών ημερών, και, εάν αυτό 
ζητηθεί από την ως άνω αρμόδια αρχή, παρέχει τις 
πληροφορίες που έχει στην κατοχή του σχετικά με 
την παρουσία αυτή». 

γ) Τα άρθρα 20, 21 και 22 καταργούνται με την επιφύ¬ 
λαξη των παρ. 2 και 3 του άρθρου 45 του Κανονισμού 
(ΕΕ) αριθ. 652/2014. 

3. Το άρθρο 25 του Π.δ. 365/2002, όπως ισχύει, αντι¬ 
καθίσταται ως εξής: 

«Άρθρο 25 

Εξουσιοδοτική διάταξη 

Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως, μετά από εισήγηση της Διεύθυνσης 
Προστασίας Φυτικής Παραγωγής, μπορούν να καθο¬ 


ρίζονται και να τροποποιούνται λεπτομερειακά, ειδικά 
και τεχνικά θέματα και να τροποποιούνται τα Παραρ¬ 
τήματα του παρόντος διατάγματος σύμφωνα με τις 
Οδηγίες, τους Κανονισμούς και τις Αποφάσεις που 
εκδίδονται από τα όργανα της Ευρωπαϊκής Ένωσης 
(ΕΕ)». 

Άρθρο 2 
Έναρξη ισχύος 

1. Οι περ. α' και γ' της παρ. 2 του άρθρου 1 του πα¬ 
ρόντος διατάγματος αρχίζουν να ισχύουν από την 30η 
Ιουνίου 2014. 

2. Η περ. β' της παρ. 2 του άρθρου 1 του παρόντος δι¬ 
ατάγματος αρχίζει να ισχύει από την 1η Ιανουάριου 2017. 

3. Οι παρ. 1 και 3 του άρθρου 1 του παρόντος διατάγ¬ 
ματος αρχίζουν να ισχύουν από τη δημοσίευσή του στην 
Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΤΟΥΡΙΣΜΟΥ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΣΤΑΘΑΚΗΣ ΜΑΡΚΟΣ ΜΠΟΛΑΡΗΣ 

-Φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 28 
Καθιέρωση της 11ης Νοέμβριου ως δημοσίας εορτής 
τοπικής σημασίας για το Δήμο Άργους Ορεστικού 
Νομού Καστοριάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 1 του Α.Ν. 198/1967 «Περί τρόπου καθι- 
ερώσεως και τελέσεως δημοσίων εορτών και τελετών 
και περί αντικαταστάσεως και καταργήσεως διατάξεων 
τίνων του Α.Ν. 447/1937 'περί τρόπου απονομής σεβα¬ 
σμού εις την Εθνικήν Σημαίαν και γενικώς τα Εθνικά 
Σύμβολα 1 » (Α' 215). 

2. Του άρθρου μόνου του Π.δ/τος 555/1977 «Περί βελτι- 
ώσεως διαδικασιών τινών κατά την έκδοσιν διοικητικών 
πράξεων επί αντικειμένων αρμοδιότητος Υπουργείων 
Εξωτερικών, Εθνικής Αμύνης, Εσωτερικών και Εθνικής 
Παιδείας και Θρησκευμάτων» (Α' 184). 

3. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. 20/2016 γνωμοδότηση του Συμβουλίου 

της Επικράτειας, με πρόταση του Υπουργού Εσωτερικών 
και Διοικητικής Ανασυγκρότησης αποφασίζουμε: 

Άρθρο 1 

Καθιερώνουμε την 11η Νοεμβρίου, επέτειο της απε¬ 
λευθέρωσης του Άργους Ορεστικού από τον τουρ¬ 
κικό ζυγό το έτος 1912, ως δημόσια εορτή τοπικής 
σημασίας για το Δήμο Αργους Ορεστικού Νομού 
Καστοριάς. 

Άρθρο 2 

Οι εκδηλώσεις του εορτασμού, οι οποίες θα γίνονται 
στο Δήμο Αργους Ορεστικού Νομού Καστοριάς, περι¬ 
λαμβάνουν γενικό σημαιοστολισμό σε όλο το Δήμο από 
την 8η πρωινή μέχρι τη δύση του ήλιου της ημέρας της 
εορτής και φωταγώγηση του δημοτικού καταστήματος 
και των λοιπών δημόσιων κτιρίων, από τη δύση του 
ήλιου της ημέρας της εορτής μέχρι τις πρωινές ώρες 
της επομένης. 


Άρθρο 3 

Το πρόγραμμα των εορταστικών εκδηλώσεων κα¬ 
ταρτίζεται με απόφαση του Περιφερειάρχη Δυτικής 
Μακεδονίας. 

Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 4 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·· Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θί^Γ 

Πληροφορίες σχετικά με την λειτουργία της ιστοσελίδας: ΗβΙράΘ5Κ.βΙ@θ1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννθ0ΓΠ35ΐΘΓ.βΙ@β1.9Γ 
Πληροφορίες για γενικό πρωτόκολλο και αλληλογραφία: 9 ι·3πιπι31θϊ3@θ1.9γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΗρ://νννννν.8ΐ.ΐ)Γ - Ε-πΐίίΙ: νν?Ιιιη35ΐ8Γ.?ί@ίί.(|Γ 
































